བུམ་པའི་དབང་བསྐུར་བའི་ཆོ་གའི་རིམ་པ་བསྟན་པ།
493
གཉིས་པ་ཞུགས་པ་ལ་དབང་བསྐུར་བའི་ཚུལ་ལ་བཞི། བུམ་པའི་དབང་དང་། གསང་
བའི་དབང་དང་། ཤེས་རབ་ཡེ་ཤེས་ཀྱི་དབང་དང་། དབང་བཞི་པ་བསྐུར་བའོ༎ དང་པོ་(བུམ་
པའི་དབང་)ལ་གཉིས། ཐུན་མོང་བ་རྡོ་རྗེ་སློབ་མའི་དབང་དང༌། ཐུན་མོང་མ་ཡིན་པ་རྡོ་རྗེ་སློབ་
དཔོན་གྱི་དབང་བསྐུར་བའོ༎ དང་པོ་(ཐུན་མོང་བ་རྡོ་རྗེ་སློབ་མའི་དབང་)ལ་གཉིས། དབང་ལྔའི་ཐུན་
མོང་གི་རྣམ་གཞག་དང༌། སོ་སོའི་རྣམ་གཞག་གོ །
དང་པོ་(དབང་ལྔའི་ཐུན་མོང་གི་རྣམ་གཞག་)ནི། གང་གིས་དབང་བསྐུར་བའི་བྱེད་པ་པོ་དང་།
གང་ལ་དབང་བསྐུར་བའི་ལས་སུ་བྱ་བ་དང༌། ཐབས་ཅི་ཞིག་གིས་དབང་བསྐུར་བའི་བྱེད་པ་
གསུམ་གྱི་དམིགས་པ་ལ་ལྷའི་རྣལ་འབྱོར་གང་བྱེད་པ་ཡིན་སྙམ་ན། དཱ་རི་ཀ་པས། “མི་
བསྐྱོད་བསམ་གཏན་གསུམ་རྫོགས་པས༎” ཞེས་གསུངས་པས། སློབ་དཔོན་དང་སློབ་མ་
དང་དབང་རྫས་གསུམ་མི་བསྐྱོད་པར་བསྐྱེད་ནས་ཆུ་དབང་བྱེད་པས་མིང་དབང་མ་
གཏོགས་པ་གསུམ་ཡང་རིན་འབྱུང་སོགས་ཀྱི་དམིགས་པ་གསུམ་གསུམ་དང་། མིང་དབང་
ལ་རྣམ་སྣང་དུ་སྐྱེད་པའི་དམིགས་པ་གཉིས་མཛད་དོ༎ སློབ་དཔོན་འདི་ལ་སོགས་པ་རྣམས་
སློབ་མ་དང་དབང་རྫས་ཀྱི་དམིགས་པ་འཕོ་བ་མ་གཏོགས་པ་སློབ་དཔོན་ལ་གསལ་ཁ་མེད་
པས་གཙོ་བོའི་རྣལ་འབྱོར་ལ་གནས་པས་ཆོག་པར་བཞེད་དོ༎ དེ་ལ་སློབ་མས་ནི། སློབ་
དཔོན་ལ་དབང་གི་དོན་དུ་གསོལ་བ་འདེབས་དགོས་ལ། སློབ་དཔོན་གྱིས་དབང་གི་ལྷ་ལ་
གསོལ་བ་བཏབ་ནས་དབང་བསྐུར་དགོས་པས་དབང་བསྐུར་བའི་བྱེད་པ་པོ་ནི་གཉིས་ཡོད་
དོ༑༑ དབང་གི་ལྷ་ལ་ཡང་རྡུལ་ཚོན་གྱི་དཀྱིལ་འཁོར་ན་བཞུགས་པའི་ལྷ་དང་གྲུབ་ཆེན་རྣམས་
ཀྱི་ཆོ་ག་ལས་སློབ་དཔོན་གྱིས་ཟུར་ནས་སྤྱན་དྲངས་ཏེ་ནམ་མཁའ་ལ་བཀོད་ནས། དེ་དག་
གིས་དབང་བསྐུར་བར་བཤད་པ་ལྟར་གསར་དུ་སྤྱན་དྲངས་‘དགོས་པ་གཉིས་ཡོད་ལ། སྔ་
༡ སྡེ་བསྟན། རྒྱུད་འགྲེལ། ཝ སློབ་དཔོན་དཱ་རི་ཀ་པ། འཁོར་ལོ་སྡོམ་པའི་དཀྱིལ་ཆོག་དེ་ཉིད་ལ་འཇུག་པ། ཤོག་གྲངས་༢༡༢བ༡ ལས་བྱུང་བ་
ཅུང་མི་འདྲ་སྟེ། “མི་བསྐྱོད་བསམ་གཏན་གསུམ་རྫོགས་ནས༎” ཞེས་གསལ།
༢ སྤྱན་དྲང་ གཙང་དཔར།

494
རྗེ་ཙོང་ཁ་པ་བློ་བཟང་གྲགས་པས་མཛད་པའི་སྔགས་རིམ་ཆེན་མོ།
མ་ནི། སློབ་དཔོན་གྱིས་བསྒྲུབས་པའི་དཀྱིལ་འཁོར་དུ་ཞུགས་ཤིང་དེའི་གཙོ་བོ་ལ་དབང་
རྫོགས་པར་བླངས་ནས་གནང་བ་ནོད་པ་དང༌། དམ་ཚིག་གསུམ་གྱི་གླུ་ལ་སོགས་པའི་
བསྟོད་པ་སྔོན་དུ་བཏང་ནས་སློབ་མ་གཞུག་པའི་དོན་དུ་དངོས་གྲུབ་ཞུས་ཡོད་པས་རང་
གིས་སློབ་མ་ལ་དབང་བསྐུར་བའི་དཔང་པོ་མཛད་ནས་རྒྱུད་བྱིན་གྱིས་རློབ་པའི་དོན་དུ་སྔ་
ནས་བཞུགས་ཟིན་ཏོ༎ དཀྱིལ་འཁོར་དེ་ཡང་སློབ་མ་ལ་དབང་བསྐུར་བའི་བྱ་བ་མ་རྫོགས་
ཀྱི་བར་དུ་འཇོག་པས་དབང་གི་དུས་སུ་སློབ་མ་ལ་བསྟིམ་པ་མིན་ལ། གསར་དུ་སྤྱན་དྲངས་
པའི་དབང་གི་ལྷ་རྣམས་ནི་དབང་རེ་རེའི་མཐར་སློབ་མ་ལ་འཇུག་པར་གྲུབ་ཆེན་ལ་བ་པ་`ལ་
སོགས་པས་གསུངས་པས་གཞུག་དགོས་སོ།། བུམ་དབང་རྡུལ་ཚོན་གྱི་དཀྱིལ་འཁོར་དུ་
ཐོབ་པར་གསུངས་པའི་དོན་དཀྱིལ་འཁོར་དེར་འཇུག་པ་སྔོན་དུ་འགྲོ་བ་ལ་བྱེད་ན་དབང་
གོང་མ་གསུམ་ལ་ཡང་མཚུངས་ཤིང༌། དཀྱིལ་འཁོར་དེའི་ནང་དུ་བཞག་ནས་བུམ་དབང་
བསྐུར་བ་ཡང་མིན་ལ། དཀྱིལ་འཁོར་དེའི་ལྷ་རྣམས་ཀྱིས་དབང་ཡང་མི་བསྐུར་`ན་ཤིན་ཏུ་
གཞག་དཀའོ༎ བླ་མ་དང་རྡུལ་ཚོན་གྱི་གཙོ་བོ་གཉིས་ཐ་མི་དད་དུ་བྱས་ནས་བུམ་དབང་
བསྐུར་བས་དཀྱིལ་འཁོར་དེར་བུམ་དབང་ཐོབ་པར་འཇོག་ན་ནི། དབང་གི་དུས་སུ་བླ་མ་དང་
གཙོ་བོ་གཉིས་ཐ་མི་དད་དུ་བྱེད་པ་ཕལ་མོ་ཆེས་བཤད་མོད་ཀྱང༌། བླ་མ་དང་རྡུལ་ཚོན་གྱི་
གཙོ་བོ་གཉིས་ཐ་དད་པའི་ཕྱོགས་སུ་བྱས་ནས་དབང་བསྐུར་བ་ཁུངས་ཐུབ་ཀྱི་གཞུང་
རྣམས་ལས་མང་དུ་བཤད་སྣང་ལ། དེ་གཉིས་ཐ་མི་དད་བྱེད་ནའང་དེ་ཙམ་གྱིས་བུམ་དབང་
རྡུལ་ཚོན་གྱི་དཀྱིལ་འཁོར་དུ་ཐོབ་པར་འཇོག་མི་ནུས་ཏེ། གཞན་དུ་ན་དབང་ལྷག་མ་གསུམ་
དེ་ཉིད་ཀྱི་རྒྱུན་ལ་བསྐུར་བ་ྃརྣམས་ལ་ཡང་རྒྱུ་མཚན་དེ་འདོད་དགོས་པས་དེ་དག་ཀྱང་རྡུལ་
ཚོན་གྱི་དཀྱིལ་འཁོར་དུ་ཐོབ་པར་འགྱུར་རོ༎ དེས་ན་བསྒྲུབས་པའི་དཀྱིལ་འཁོར་པའི་ལྷ་
༡ སྟིམ་པ་ དབུས་དཔར།
༢ བསྡུར་དཔེ་བཞི་གར་ལྭ་བ་པ་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
༣ མི་སྐུར་ སྐུ་འབུམ་དཔར་མ། སྡེ་དཔར། གཙང་དཔར།
e
སྐུར་བ་ སྐུ་འབུམ་དཔར་མ། གཙང་དཔར།

བུམ་པའི་དབང་བསྐུར་བའི་ཆོ་གའི་རིམ་པ་བསྟན་པ།
495
རྣམས་ཀྱིས་སྤྱན་དྲངས་པའི་དབང་ལྷ་ལྟར་བུམ་པ་བཟུང་ནས་དབང་བསྐུར་བ་དང་ཤིས་པ་
བརྗོད་པ་སོགས་མི་བྱེད་ཀྱང་། སློབ་དཔོན་གྱིས་བུམ་དབང་བསྐུར་བ་ལ་དགོངས་པ་གཏད་
ནས་དབང་གི་བྱ་བ་མཛད་པར་མོས་པ་ཞིག་‘ངེས་པར་དགོས་ཏེ། ཀླུ་བྱང་གིས། “དེ་ནས་
རང་བཞིན་ཤེས་རྣལ་འབྱོར༎ པ་ཡིས་སློབ་མ་དབང་བསྐུར་ཕྱིར༎ གུས་པས་རྒྱལ་བ་དེ་
དག་ཀུན༎ སླར་བྱོན་ཆེད་དུ་བསྐུལ་བར་བྱ༎” ཞེས་དཀྱིལ་འཁོར་སྒྲུབ་པའི་དུས་སུ་ཡེ་
ཤེས་པ་སྤྱན་འདྲེན་པ་སློབ་མ་དབང་བསྐུར་བའི་ཆེད་དུ་ཡིན་པར་གསུངས་པའི་ཕྱིར་རོ༎
སྔགས་ཀྱི་རྗེས་གནང་བྱེད་པ་ནའང་དཀྱིལ་འཁོར་དེའི་གཙོ་བོ་ལ་ཞུས་ནས་བྱེད་པ་དང་
མཐར་སློབ་མ་བླ་མས་དཀྱིལ་འཁོར་དེའི་ྃགཙོ་བོ་ལ་འབུལ་བ་སོགས་གསུངས་པས་བུམ་
དབང་བསྐུར་བ་རྣམས་ལ་རྡུལ་ཚོན་གྱི་དཀྱིལ་འཁོར་པའི་ལྷས་དགོངས་པ་གཏད་ནས་
དབང་གི་བྱ་བ་མཛད་པ་ཡོད་ལ། དེའི་ཕྱིར་རྡུལ་ཚོན་གྱི་དཀྱིལ་འཁོར་དུ་བུམ་དབང་ཐོབ་པ་
ཡང་མི་འགལ་ལོ༎ བསྒྲུབས་པའི་དཀྱིལ་འཁོར་དུ་སློབ་མ་འཇུག་པ་དང་སློབ་དཔོན་ཡང་
ཞུགས་ནས་དབང་བླང་དགོས་པས་སློབ་མ་ལ་དབང་བསྐུར་བ་ཙམ་ཞིག་དེའི་དགོས་པར་
མི་གཟུང་ངོ༌༎ དབང་གི་ལྷ་སྤྱན་འདྲེན་པ་ལ་ཡང་ལ་བ་པས་༸བདེ་མཆོག་ཉིད་ལ་རིགས་
ལྔར་ཕྱེ་བས་གཙོ་བོ་བྱས་པའི་དཀྱིལ་འཁོར་སྤྱན་འདྲེན་པར་མཛད་པ་ལྟར་ན་གཞན་ལ་
ཡང་དེའི་རིགས་པ་བསྒྲེ་བའམ་ཡང་ན་ཕྲེང་བར་གསུངས་པ་ལྟར་གཤེགས་པ་གཤེགས་མ་
དང་སེམས་དཔའ་སེམས་མ་སྤྱི་འགྲོ་ལྟར་སྤྱན་དྲང་ངོ་༎ ཀླུ་བྱང་གི་དགོངས་པ་ལ་ཟུང་
འཇུག་གསལ་བར་ཆུའི་དུས་སུ་སློབ་མ་རྣམ་སྣང་དང་མིང་གི་དུས་སུ་སློབ་མ་མི་བསྐྱོད་
༡ བཟུངས་ནས་_སྡེ་དཔར། གཙང་དཔར།
༢ མོས་པ་ཅིག་ གཙང་དཔར། དབུས་དཔར།
༣ _ སྡེ་བསྟན། རྒྱུད་འགྲེལ། ངི སློབ་དཔོན་ཀླུའི་བྱང་ཆུབ། དཀྱིལ་ཆོག་ཉི་ཤུ་པ། ཤོག་གྲངས་༡༣༨ན༤
༤ འདི་ དབུས་དཔར།
༥ དབང་སྐུཪ་ སྐུ་འབུམ་དཔར་མ། གཙང་དཔར།
༦ བསྡུར་དཔེ་བཞི་གར་ལྭ་བ་པས་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།

496
རྗེ་ཙོང་ཁ་པ་བློ་བཟང་གྲགས་པས་མཛད་པའི་སྔགས་རིམ་ཆེན་མོ།
པར་སྐྱེད་པ་བྱས་པ་ཙམ་མ་གཏོགས་པ་དཀྱིལ་ཆོག་གཞན་རྣམས་འདྲའོ༎ དུས་འཁོར་
ལས་ནི་རྒྱུད་གཞན་དང་དེའི་དཀྱིལ་ཆོག་རྣམས་ལས་མི་འདྲ་བ་ཆེན་པོ་བཤད་དེ། རྒྱུད་ཐ་
དད་ཀྱི་དགོངས་པ་ཡིན་པས་འདིར་གཞན་རྣམས་ཀྱི་ལུགས་བཤད་པའི་སྐབས་སོ༎ སློབ་
མ་དང་དབང་རྫས་ལྷར་སྐྱེད་པ་ལ་ཡང་ལ་བ་པས་‘བདེ་མཆོག་རིགས་ལྔར་ཆོ་ག་གསུམ་
གྱིས་སྐྱེད་པར་གསུངས་པའི་རིགས་པ་སྐབས་སོ་སོ་ལ་སྦྱར་བའམ། ཡང་ན་རང་གི་གཞུང་
ནས་རིགས་ལྔ་བཤད་པ་ཡོད་ན་དེ་བཞིན་དུ་བྱ་ལ་མེད་ན་གཙོ་བོ་ཉིད་ལ་རིགས་ལྔར་
དབྱེའོ༑༑ དམ་ཚིག་པ་བསྐྱེད་པ་ལ་ཡེ་ཤེས་པ་གཞུག་པ་ལས་གཞན་འདིར་མ་བཤད་ཀྱང༌།
བླ་མ་རྣམས་དབང་བསྐུར་བ་དང་རིགས་བདག་གིས་རྒྱས་འདེབས་པའང་མཛད་དོ༎ གུར་
གྱི་བཞི་པ་ལས། “ལྷ་མོ་སྒྲོལ་མས་འཁྱུད་ལྡན་པའི༎ སློབ་མ་རྟ་མཆོག་ཏུ་བསམས་ཏེ།
ལག་པས་རྡོ་རྗེ་དྲིལ་འཁྲོལ་གཞུག །རྡོ་རྗེ་བདག་པོས་དབང་བསྐུར་བྱ༎” ཞེས་དྲིལ་བུའི་
དབང་ལ་སློབ་མ་དོན་གྲུབ་ཡབ་ཡུམ་དུ་སྒོམ་པར་གསུངས་པ་ནི། མཚོན་པ་ཙམ་ཡིན་པས་
གཞན་རྣམས་ཀྱི་སློབ་མ་དང་དབང་རྫས་ཀྱི་སྐྱེད་ཆོག་ལ་ཡང་སྦྱར་རོ༎ རིག་པའི་དབང་ལྔ་
ལ་སློབ་མས་སློབ་དཔོན་ལ་གསོལ་བ་གདབ་པ་དང་དབང་བསྐུར་བའི་ཚེ། དབང་བསྐུར་རྡོ་
རྗེ་ཞེས་སོགས་བརྗོད་ནས་དབང་བསྐུར་བ་ནི་འདྲ་བ་དང་ནང་དབང་བསྐུར་ཬབར་སློབ་
དཔོན་འདིས་མཛད་དེ། རཏྣ་རཀྵི་ཏ་དང་བི་བྷཱུ་ཏཱི་ཡང་འདིའི་རྗེས་འབྲང་ངོ་༎ ནང་དབང་ནི་
དབང་དང་པོ་མིན་པ་ལ་ཕྲེང་བར་མི་གསལ་ཡང་བི་བྷཱུ་ཏཱིས་སྔ་མ་དང་འདྲ་བར་བཤད་པ་
ཕྲེང་བའི་དགོངས་པ་ཡིན་པས་ལྷག་མ་རྣམས་ལ་ཡང་སྦྱར་རོ༎ ཕྲེང་བར་དབང་ལྷ་བསྟིམ་
༡ བསྡུར་དཔེ་བཞི་གར་ལྭ་བ་པས་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
༢ _ སྡེ་བཀའ། རྒྱུད་འབུམ། ང མཁའ་འགྲོ་མ་རྡོ་རྗེ་གུར། ལེའུ་བཞི་པ། ཤོག་གྲངས་༣༨ན༦ ལས་བྱུང་བ་ཅུང་མི་འདྲ་སྟེ། “སློབ་མ་ལྕགས་
མཆོག་ལྷ་མོ་ནི༎ སྒྲོལ་མས་འཁྱུད་པར་བསམ་པར་བྱ༎ ལག་པས་རྡོ་རྗེ་དྲིལ་འཁྲོལ་ཞིང་༎ རྡོ་རྗེ་བདག་པོས་དབང་བསྐུར་བྱ༎” ཞེས་
གསལ།
༣ དབང་སྐུར་_ སྐུ་འབུམ་དཔར་མ། སྡེ་དཔར། གཙང་དཔར།
e
དབང་སྐུར་ སྐུ་འབུམ་དཔར་མ། སྡེ་དཔར། གཙང་དཔར།

བུམ་པའི་དབང་བསྐུར་བའི་ཆོ་གའི་རིམ་པ་བསྟན་པ།
497
པ་'དང་སློབ་མ་ལ་ཆུ་དབང་བསྐུར་བའི་རྗེས་སུ་རིགས་བདག་གིས་རྒྱས་འདེབས་པ་དང་དེ་
ལ་མཆོད་པ་བྱེད་པ་སློབ་དཔོན་གྱི་དབང་གི་སྐབས་མིན་པར་མ་གསུངས་ཀྱང༌། ལ་བ་པ་
དང་བྷཱ་བ་བྷ་དྲ་དང་དཱ་རི་ཀ་པས་དབང་གི་ལྷ་བསྟིམ་པར་བཤད་ལ་སྟིམ་ཚུལ་ནི་དང་པོ་
གཉིས་ཀྱིས་བ་སྤུའི་བུ་ག་ནས་གཞུག་པར་བཤད་པ་ལྟར་རོ༎ ཐབས་གང་གིས་གཞུག་པ་
ནི༑ ལ་བ་པས་ྃསློབ་དཔོན་གྱི་ཐུགས་ཀའི་ས་བོན་གྱི་འོད་ཟེར་གྱིས་བཀུག་ནས་མཛད་པ་
ལྟར་རོ༎ དབུ་བརྒྱན་པ་ལ་ལ་བ་པས་དང་པོ་ལ་སྤྱི་གཙུག་ཏུ་མི་བསྐྱོད་པ། གཉིས་པ་ལ་རྣ་
ལྟག་གཡས་སུ་རིན་འབྱུང་། གསུམ་པ་ལ་ལྟག་པར་འོད་དཔག་མེད། བཞི་པ་ལ་རྣ་ལྟག་
གཡོན་དུ་དོན་གྲུབ། ལྔ་པ་ལ་འཚོགས་མར་རྣམ་སྣང་རྣམས་ཆུ་ལས་གྲུབ་པར་བསམ་པར་
བཤད་དེ། འདིའི་ལྟར་ན་དབང་ལྔ་ག་༦ལོག་པས་རིགས་ལྔའི་དབུ་རྒྱན་བྱེད་ཀྱི། ཅོད་པན་གྱི་
དབང་གི་སྐབས་སུ་རིགས་ལྔས་དབུ་བརྒྱན་པ་མ་བྱུང་ངོ་༎ དེ་ལ་མཆོད་པར་ལ་བ་པ་ དང་
དཱ་རི་ཀ་པས་བཤད་པ་ལྟར་མེ་ཏོག་ལ་སོགས་པས་མཆོད་པར་ཡང་བྱའོ༎ དཱ་རི་ཀ་པས།
“མཆོད་དེ་དག་པ་སྦྱིན་པར་བྱ༎” ཞེས་དག་པ་སྦྱིན་པར་གསུངས་པ་ནི། ལ་བ་པས་ྃདབང་
ལྔ་པོ་དེ་རང་བཞིན་རྣམ་དག་གི་ཆོས་ཉིད་དང་ཉོན་ཡིད་དང་ཡིད་ཤེས་དང་སྒོ་ལྔའི་རྣམ་
ཤེས་དང་ཀུན་གཞི་གནས་གྱུར་པའི་ཆོས་དབྱིངས་ཡེ་ཤེས་དང་མཉམ་ཉིད་དང་སོར་རྟོག་
དང་བྱ་བ་ནན་ཏན་དང་མེ་ལོང་ལྟ་བུའི་ཡེ་ཤེས་ཀྱི་རང་བཞིན་དུ་བཤད་ལ། ཕྲེང་བ་ལས་
༡ སྟིམ་པ་ དབུས་དཔར།
༢ ལྭ་བ་པ་_སྐུ་འབུམ་དཔར་མ། སྡེ་དཔར། གཙང་དཔར།
༣ སྟིམ་པར་ དབུས་དཔར།
e
བསྡུར་དཔེ་བཞི་གར་ལྭ་བ་པས་ཞེས་གསལ་ཡང་། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
༥ བསྡུར་དཔེ་བཞི་གར་ལྭ་བ་པས་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
༦ ལྗ་ཁ་ སྐུ་འབུམ་དཔར་མ།
ལྔ་ཀ་ གཙང་དཔར།
༧ བསྡུར་དཔེ་བཞི་གར་ལྭ་བ་པ་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
༨ སྡེ་བསྟན། རྒྱུད་འགྲེལ། ཝ སློབ་དཔོན་དཱ་རི་ཀ་པ། འཁོར་ལོ་སྡོམ་པའི་དཀྱིལ་ཆོག་དེ་ཉིད་ལ་འཇུག་པ། ཤོག་གྲངས་༢༡༢བ༢
༩ བསྡུར་དཔེ་བཞི་གར་ལྭ་བ་པས་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།

498
རྗེ་ཙོང་ཁ་པ་བློ་བཟང་གྲགས་པས་མཛད་པའི་སྔགས་རིམ་ཆེན་མོ།
ཀྱང་དབང་ལྔས་ཡེ་ཤེས་དེ་དག་གི་ས་བོན་རྒྱས་པར་བྱེད་པའི་ཕྱིར་དེ་དག་གི་བདག་ཉིད་དུ་
མོས་པར་བྱའོ་ཞེས་བཤད་ལ། སྡོམ་འབྱུང་ལས། “དབང་ལྔ་དེ་བཞིན་གཤེགས་བདག་
ཉིད༑༑” ཅེས་དང༌། པྲཛྙཱ་རཀྵི་ཏས་ཕུང་པོ་ལྔ་དང་ཉོན་མོངས་ལྔ་དག་པ་ཡང་དབང་ལྔར་
བཤད་པ་དང༌། རྒྱལ་བ་བཟང་པོས། “གང་ཞིག་དེ་ལྟར་དབང་བསྐུར་བས༎ དངོས་གྲུབ་ཏུ་
འགྱུར་ཐེ་ཚོམ་མེད༎ ‘ལྷ་གང་མངོན་དུ་བྱས་པ་ཡི༎’ དེ་ཡི་ལས་གང་སྒྲུབ་པར་ནུས༎”
ཞེས་རིག་པའི་དབང་ལྔའི་རྗེས་སུ་གསུངས་པའི་དོན་རྣམས་སློབ་མ་ལ་གོ་བར་བྱེད་པའོ༎
གུར་གྱི་བཞི་པ་ལས་ཀྱང་། “གང་གང་སྣང་བ་དེ་ཀུན་དང༌༎ དེ་རང་གཙོ་བོ་ཧེ་རུ་ཀ །ཆོས་
རྣམས་རང་བཞིན་གྱིས་དག་པས༎ སངས་རྒྱས་ཡེ་ཤེས་སུ་གང་བལྟའོ༎” ཞེས་དབང་
ལྔའི་རྗེས་སུ་གསུངས་པ་འདི་དཀྱིལ་ཆོག་གཞན་མང་པོ་ལས་ཀྱང་བཤད་ལ། དེའི་དོན་ནི།
ལྷའི་རིགས་ཀྱི་བློ་གྲོས་ཀྱིས་ཕྲེང་བ་ནས་མིང་དབང་གི་བར་གང་གང་སྣང་བ་དེ་དང་དེ་
སངས་རྒྱས་ཀྱིས་ཡེ་ཤེས་ལྔ་དང་ཆོས་ཉིད་རྣམ་པར་དག་པའི་དབྱིངས་དང་དྲུག་ཏུ་བལྟ་སྟེ་
ཕྲེང་བའི་དབང་ནི་དྲུག་པར་བལྟའོ༎ རྐང་པ་ཐ་མའི་གང་ཞེས་པ་གང་གི་ཕྱིར་གྱི་དོན་ཡིན་
པས་དེའི་རྒྱུ་མཚན་ནི། ཆོས་རྣམས་རང་བཞིན་དག་དྲི་མེད༎ ཅེས་བཏོན་ནས་རང་བཞིན་
གྱིས་དག་པའི་སངས་རྒྱས་ཀྱི་ཆོས་མེ་ལོང་ལྟ་བུའི་ཡེ་ཤེས་ལ་སོགས་པ་དྲུག་གི་གེགས་ཀྱི་
དྲི་མ་དབང་དེ་དག་གིས་འཁྲུད་ཅིང་དེ་དག་དང་རང་བཞིན་དབྱེར་མེད་པའི་ཕྱིར་དེ་དག་ཏུ་
མོས་པ་བྱའོ༎ དཀྱིལ་འཁོར་གྱི་གཙོ་བོ་ནི། དེ་དག་ཀུན་གྱི་རང་བཞིན་ཡིན་ལ། ཧེ་རུ་ཀ་ནི་
མཚོན་པ་ཙམ་མོ་ཞེས་འཆད་དེ། དབང་ལྔ་ལ་ཡེ་ཤེས་ལྔར་ལྟ་བའི་དོན་དུ་འཆད་དོ༎ དེ་ལ་
ཆུས་གཏོར་བ་སོགས་དང་དབུ་རྒྱན་མགོ་ལ་བསྐོན་པ་དང་རྡོར་དྲིལ་ལག་ཏུ་གཏད་པ་དང་
༡